CELEX: 32012D0821
Language: da
Date: 2012-12-19 00:00:00
Title: 2012/821/EU, Euratom: Kommissionens gennemførelsesafgørelse af 19. december 2012 om ændring af beslutning 90/177/Euratom, EØF om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (meddelt under nummer C(2012) 9568)

21.12.2012   
            
            
               DA
            
            
               Den Europæiske Unions Tidende
            
            
               L 352/64
            
         KOMMISSIONENS GENNEMFØRELSESAFGØRELSE
   af 19. december 2012
   om ændring af beslutning 90/177/Euratom, EØF om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
   (meddelt under nummer C(2012) 9568)
   (Kun den franske og den nederlandske udgave er autentiske)
   (2012/821/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og
   ud fra følgende betragtninger:
   
               (1)
            
            
               I henhold til artikel 370 i Rådets direktiv 2006/112/EF af 28. november 2006 om det fælles merværdiafgiftssystem (2) kan de medlemsstater, som pr. 1. januar 1978 lagde afgift på de transaktioner, som er anført i bilag X, del A, fortsætte med at gøre det, og disse transaktioner skal tages i betragtning ved fastlæggelsen af momsindtægterne.
            
         
               (2)
            
            
               I henhold til artikel 371 i direktiv 2006/112/EF kan de medlemsstater, som pr. 1. januar 1978 fritog de transaktioner, der er anført i bilag X, del B, fortsætte med at fritage dem på de betingelser, der var gældende i hver af de berørte medlemsstater på samme dato, og disse transaktioner skal tages i betragtning i fastlæggelsen af momsindtægterne.
            
         
               (3)
            
            
               Siden 1. januar 2011 har Belgien lagt afgift på levering af tilstødende jord til en bygning solgt med pålæggelse af moms (inden første indflytning) som omhandlet i artikel 12, stk. 1, litra a), i direktiv 2006/112/EF, og den tilladelse, som Kommissionen har givet i denne forbindelse, bør ophæves fra nævnte dato.
            
         
               (4)
            
            
               Siden 1. januar 2012 har Belgien lagt afgift på notarers, fogeders og stævningsmænds levering af tjenesteydelser, og den tilladelse, som Kommissionen har givet i denne forbindelse, bør ophæves fra nævnte dato.
            
         
               (5)
            
            
               Med virkning fra regnskabsåret 1989 har Kommissionen, for så vidt angår Belgien, på grundlag af forordning (EØF, Euratom) nr. 1553/89 vedtaget beslutning 90/177/Euratom, EØF (3) om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering.
            
         
               (6)
            
            
               Kommissionen har opfordret Belgien til at afklare, om der stadig er behov for disse tilladelser, som Belgien fik uden tidsbegrænsning, og underrette Kommissionen herom, og Belgien meddelte, at anvendelsesområdet for de to tilladelser skulle ændres.
            
         
               (7)
            
            
               Foranstaltningerne i denne afgørelse er i overensstemmelse med udtalelsen fra Det Rådgivende Udvalg om egne Indtægter —
            
         VEDTAGET DENNE AFGØRELSE:
   Artikel 1
   Artikel 2 i afgørelse 90/177/Euratom, EØF ændres som følger:
   
               1)
            
            
               nr. 2) affattes således:
               
                           »2)
                        
                        
                           Tjenesteydelser præsteret af advokater, såfremt det ikke drejer sig om de tjenesteydelser, der er anført i bilag B til andet direktiv 67/228/EØF (bilag F, ex punkt 2)«.
                        
                     
         
               2)
            
            
               Nr. 4) affattes således:
               
                           »4)
                        
                        
                           Levering af jord, omhandlet i artikel 4, stk. 3, i sjette direktiv 77/388/EØF (bilag F, ex punkt 16).«
                        
                     
         Artikel 2
   Denne afgørelse er rettet til Kongeriget Belgien.
   
      Udfærdiget i Bruxelles, den 19. december 2012.
      
         
            På Kommissionens vegne
         
         Janusz LEWANDOWSKI
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  EUT L 347 af 11.12.2006, s. 1.
   
      (3)  EFT L 99 af 19.4.1990, s. 24.